Ο **Κωνσταντίνος Λάγκος** (γεν. 30 Νοεμβρίου 1980) είναι Έλληνας ηθοποιός της τηλεόρασης, του θεάτρου και του κινηματογράφου.

Πρώτα χρόνια
------------

Γεννήθηκε στις 30 Νοεμβρίου του 1980 στην Αθήνα όπου και μεγάλωσε. Ο πατέρας του Βασίλης Λάγγος είναι ηθοποιός και σκηνοθέτης της τηλεόρασης και του κινηματογράφου ενώ η μητέρα του είναι τραγουδίστρια. Ξεκίνησε να ασχολείται με την υποκριτική σε ηλικία μόλις 7 ετών. Συγκεκριμένα το 1988 επιλέχτηκε από τον σκηνοθέτη Αντώνη Τέμπο για έναν από τους παιδικούς πρωταγωνιστικούς ρόλους στην παιδική σειρά της ΕΤ1 *Φώτα παρακαλώ*, που προβλήθηκε τη σεζόν 1988-1989. Το 1990 ακολούθησε το κινηματογραφικό του ντεμπούτο, με πρωταγωνιστικό ρόλο, στην ταινία μικρού μήκους *Γιατί, άμα, όμως* της Φένιας Παπαδοδήμα. Την αμέσως επόμενη χρονιά ακολούθησε ένας ρόλο στο καστ της δραματικής ταινίας του Θόδωρου Αγγελόπουλο *Το μετέωρο βήμα του πελαργού*, υποδυόμενος το παιδί της ταινίας σε ηλικία 8 ετών.

Μετά τα πρώτα του βήματα ως παιδί-ηθοποιός αποφάσισε πως θα ακολουθήσει την υποκριτική ως επάγγελμα. Στις αρχές της δεκαετίας του 2000 ξεκίνησε τις σπουδές του στη Δραματική Σχολή του Εθνικού Θεάτρου απ' όπου αποφοίτησε το 2001.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1988-1989 | Φώτα Παρακαλώ | ΕΤ1 |  | Πρωταγωνιστικός Ρόλος |
| 1999-2000 | Ερόικα | Αντρέας | Βασικό Καστ |
| 2000 | Κόκκινος Κύκλος | ALPHA | Δημήτρης Μαλτέζος | Επεισόδιο: "Ο επισκέπτης" |
| 2004-2005 | Ευτυχισμένες Μέρες | ANT1 | Ανδρέας | Πρωταγωνιστικός Ρόλος |
| 2005 | 10η εντολή | ALPHA | Στάθης | Επεισόδιο: "Σε πρώτο βαθμό" |
| 2005-2006 | Τα παιδιά της Νιόβης | ΝΕΤ | Στέργιος Αναστασιάδης | Πρωταγωνιστικός Ρόλος |
| Έλα να αγαπηθούμε | ANT1 | Δημήτρης | Βασικό Καστ |
| 2006 | Επαφή | MEGA | Πέτρος | 5 επεισόδια |
| 2006-2008 | Αν μ' αγαπάς | ALPHA | Πάρης Μωραΐτης | Πρωταγωνιστικός Ρόλος |
| 2007 | 10η εντολή | Βασίλης | Επεισόδιο: "Παιχνίδια πολέμου" |
| Οι ιστορίες του αστυνόμου Μπέκα | Χρήστος Μαυροσπάθης | Επεισόδιο: "Εκείνη τη νύχτα" |
| Γιούγκερμαν | ANT1 | Γιάννης Καρβουνάς | 3 επεισόδια |
| 2008 | Αληθινοί Έρωτες | ALPHA | Φώτης | Επεισόδιο: "Επικίνδυνος έρωτας" |
| Singles 3 | MEGA | Θέμης | 2 επεισόδια |
| 2010 | Παιδική Χαρά | γιατρός | 1 επεισόδιο |
| Η γενιά των 592 ευρώ | Χρήστος | Επεισόδιο: "Ο επιμένων νικά" |
| 2010-2012 | Steps | ANT1 | Χρήστος Ιωάννου | Πρωταγωνιστικός Ρόλος |
| 2011 | Η Ζωή της Άλλης | MEGA | Κυριάκος Αποστολίδης | 3 επεισόδια |
| 2011-2015 | Κλεμμένα Όνειρα | Σταύρος Χαλκιάς | Πρωταγωνιστικός Ρόλος |
| 2015 | Μάνα Χ Ουρανού | Αλέξης | Επεισόδιο: "Οι ζωές των άλλων" |
| 2015-2017 | 9 Μήνες | STAR | Ανδρέας | Πρωταγωνιστικός Ρόλος |
| 2017-2018 | 4xxx4 | ANT1 | Λούης | Πρωταγωνιστικός Ρόλος |
| 2018 | Έγκλημα και Πάθος | Άρης Χατζόγλου | Επεισόδιο: "Πάθος στη φορμόλη" |
| 2021 | Το αύριο μας ανήκει | MEGA | Πασχάλης Ντάλας | Πρωταγωνιστικός Ρόλος |
| 2022-2023 | στΟργή | ΣΚΑΪ | Δαμιανός Γαλάνης | Πρωταγωνιστικός Ρόλος |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 1990 | Γιατί, άμα, όμως |  |
| 1991 | Το μετέωρο βήμα του πελαργού | παιδί |
| 2000 | Ο βετεράνος |  |
| 2000 | Πίσω Πόρτα | αρχαίος Έλληνας |
| 2001 | Ο καλύτερός μου φίλος | φαντάρος |
| 2002 | Πάμε για ένα ούζο | Άρης |
| 2004 | Στη Σιωπή Ακούγονται Όλα... |  |
| 2006 | Πεθαίνοντας στην Αθήνα |  |
| 2007 | Η Επιστροφή | Νέος Ηλίας |
| 2010 | Στο Ξέσπασμα του Φεγγαριού | Στέφανος |
| 2012 | Λάρισα Εμπιστευτικό |  |
| 2013 | Μια Νύχτα στην Αθήνα | Χρήστος |
| 2019 | Πολιορκία | Κωστής Δεληδήμος |
|

Βιογραφικό
----------

### Τηλεόραση

Τη σεζόν 1999-2000 συνεργάστηκε με τον σκηνοθέτη Πάνο Κοκκινόπουλο στη σειρά εποχής της ΕΡΤ1 *Ερόικα*, έχοντας το ρόλο του Ανδρέα. Τον Οκτώβριο του 2000 πρωταγωνίστησε μαζί με τον Μηνά Χατζησάββα, την Πέγκυ Σταθακοπούλου και την Πέγκυ Τρικαλιώτη στο πρώτο επεισόδιο, *Ο επισκέπτης*, της αστυνομικής σειράς του Alpha TV *Κόκκινος Κύκλος*, σε μία υπόθεση δολοφονίας του συγκλόνισε τη χώρα. Μετά το πέρας των σπουδών του, τη σεζόν 2004-2005, υποδύθηκε τον Ανδρέα στην αισθηματική σειρά της Άννας Αδριανού *Ευτυχισμένες Μέρες* στον ANT1. Ακολούθησε η συμμετοχή του στο επεισόδιο *"Σε πρώτο βαθμό"* της αστυνομικής σειράς *10η εντολή* το 2005. Από το 2005 μέχρι το 2006 είχε έναν από τους πρωταγωνιστικούς ρόλους, αυτόν του *Στέργιου Αναστασιάδη*, στην κοινωνική σειρά της ΝΕΤ *Τα παιδιά της Νιόβης*. Την ίδια περίοδο ήταν μέρος του καστ της κωμικής σειράς *Έλα να αγαπηθούμε* ενώ έκανε και μία guest εμφάνιση στη σειρά *Επαφή*. Από το 2006 μέχρι το 2008 υποδύθηκε τον *Πάρη Μωραΐτη* στη δραματική σειρά του Alpha *Αν μ' αγαπάς*, συμπρωταγωνιστώντας μεταξύ άλλων με τον Γιώργο Βογιατζή, την Ταμίλα Κουλίεβα, την Κατερίνα Παπουτσάκη και τη Λίλη Τσεσματζόγλου. Το 2007, πέρα από το *Αν μ' αγαπάς*, εμφανίστηκε σε επεισόδια των σειρών *10η εντολή*, *Οι ιστορίες του αστυνόμου Μπέκα* και *Γιούγκερμαν*. Το 2008 πρωταγωνίστησε μαζί με τον Φίλιππο Σοφιανό και την Μαρία Κορινθίου στο επεισόδιο *Επικίνδυνος έρωτας* της ερωτικής σειράς *Αληθινοί Έρωτες*. Ακολούθησε ένας ρόλος-κλειδί στα δύο τελευταία επεισόδια της σειράς του Mega Channel *Singles*. Το 2010 εμφανίστηκε ως guest στις σειρές *Παιδική χαρά* και *Η γενιά των 592 ευρώ*.

Το 2011 υποδύθηκε τον καθηγητή μουσικής *Χρήστο Ιωάννου* στη νεανική σειρά του ANT1 *Steps*. Το 2011 έκανε μία έκτακτη εμφάνιση στο δεύτερο κύκλο της σειράς *Η Ζωή της Άλλης* υποδυόμενος το γιατρό *Κυριάκο Αποστολάκη*, μέσω του οποίου ανατρέπονται τα μέχρι στιγμής δεδομένα της σειράς. Ο ρόλος που τον έκανε ιδιαίτερα αναγνωρίσιμο στο ευρύ κοινό ήταν αυτός του *Σταύρου Χαλκιά* στην καθημερινή δραματική σειρά του Mega Channel *Κλεμμένα Όνειρα*. Ξεκίνησε να υποδύεται τον *Σταύρο* από το πρώτο επεισόδιο της σειράς, τον Δεκέμβριο του 2011, συμπρωταγωνιστώντας μαζί με τον Αλέξανδρο Σταύρου, την Ελισάβετ Μουτάφη, την Αθηνά Οικονομάκου, τη Βάσω Λασκαράκη, τον Ορφέα Παπαδόπουλο και τη Λίλη Τσεσματζόγλου. Ο χαρακτήρας του *Χαλκιά* ήταν και ο μακροβιότερος της σειράς με συμμετοχή και στα 526 επεισόδια από τον πρώτο μέχρι και τον τελευταίο κύκλο, τη σεζόν 2014-2015. Το 2015 έκανε μία guest εμφάνιση στην κωμική σειρά Μάνα Χ Ουρανού. Ακολούθησε ο ρόλος του *Ανδρέα* στην καθημερινή δραματική σειρά του Star Channel *9 Μήνες*. Τη σεζόν 2017-2018 συνεργάστηκε και πάλι με τον σκηνοθέτη Δημήτρη Αρβανίτη, μετά τα Κλεμμένα Όνειρα, στην κωμική σειρά του ANT1 *4x4* υποδυόμενος ένας άβουλο σύζυγο που ακολουθεί πιστά τις εντολές της αυταρχικής γυναίκας του. Το 2018 πρωταγωνίστησε στο επεισόδιο *"Πάθος στη φορμόλη"* της αστυνομικής σειράς *Έγκλημα και Πάθος*.Τη σεζόν 2021 σειρά Το Αύριο μας Ανήκει mega Τη σεζόν 2022 σειρά.στΟργή ΣΚΑΪ

### Θέατρο

Στο θέατρο ο ηθοποιός συμμετείχε σε παραστάσεις όπως ο *Φιλοκτήτης*, *Το Σχήμα των πραγμάτων* και άλλες. Το 2012 είχε έναν από τους πρωταγωνιστικούς ρόλους στην παράσταση *Fame το μιούζικαλ* δίπλα σε ηθοποιούς και τραγουδιστές όπως ο NiVo, η Άντα Λιβιτσάνου και η Demy.

### Κινηματογράφος

Ο Κωνσταντίνος Λάγκος έχει λάβει μέρος σε αρκετές κινηματογραφικές δουλειές από πολύ μικρή ηλικία. Το 1990 πρωταγωνίστησε στην ταινία *Γιατί, άμα, όμως* της Φένιας Παπαδόδημα, το 1991 στην ταινία του Θόδωρου Αγγελόπουλου *Το μετέωρο βήμα του πελαργού* και ακολούθησαν ταινίες όπως *Ο καλύτερός μου φίλος*, *Πεθαίνοντας στην Αθήνα*, *Λάρισα Εμπιστευτικό* κ.ά. Συνολικά οι κινηματογραφικές δουλειές στις οποίες συμμετείχε είναι 15.

Παραπομπές
----------

1. ↑  «Κωνσταντίνος Λάγκος: «Ο πατέρας μου ήταν αρνητικός στο να γίνω ηθοποιός»». gossip-tv.gr. 29 Ιανουαρίου 2012. Ανακτήθηκε στις 30 Ιουλίου 2020.
2. ↑  «Ο ηθοποιός από τα "Κλεμμένα όνειρα" που στα 12 του έπαιζε Αγγελόπουλο!». thebest.gr. 11 Μαΐου 2013. Ανακτήθηκε στις 30 Ιουλίου 2020.

Εξωτερικοί σύνδεσμοι
--------------------

* Κωνσταντίνος Λάγκος στην IMDb
* Κωνσταντίνος Λάγκος στο Instagram